CELEX: C2004/314/57
Language: et
Date: 2004-12-18 00:00:00
Title: Kohtuasi T-414/04: Saksamaa Liitvabariigi 11. oktoobri 2004. aasta hagi Euroopa Ühenduste Komisjoni vastu

18.12.2004   
            
            
               ET
            
            
               Euroopa Liidu Teataja
            
            
               C 314/24
            
         Saksamaa Liitvabariigi 11. oktoobri 2004. aasta hagi Euroopa Ühenduste Komisjoni vastu
   (Kohtuasi T-414/04)
   (2004/C 314/57)
   Kohtumenetluse keel: saksa
   Saksamaa Liitvabariik esitas 11. oktoobril 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on C.-D. Quassowski, keda abistab Rechtsanwalt C. Von Donat.
   Hageja palub esimese astme kohtul:
   
               —
            
            
               tühistada komisjoni regionaalpoliitika peadirektoraadi 9. augusti 2004. aasta kirjaga teavitatud otsus selles osas, mis puudutab Euroopa Regionaalarengu Fondist eraldatava ühenduse rahalise toetuse vähendamist summale 72 794 851, 67 eurot seoses Põhja-Rein-Vestfaali tegevusprogrammiga RESIDER II aastateks 1995 – 1999 (ERF nr 94.02.10.036) / ARINCO nr 94.DE.16.051) ning keeldumist välja maksta Saksamaa ametiasutustele ülejäänud osa summast suuruses 2 268 988, 33 eurot;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Vaidlustatud otsusega vähendas komisjon struktuurifondist ERF eraldatavat ühenduse rahalist toetust summale 72 794 851, 67 eurot seoses Põhja-Rein-Vestfaali tegevusprogrammiga RESIDER II aastateks 1995 – 1999 (ERF nr 94.02.10.036)/ARINCO nr 94.DE.16.051) ning keeldus välja maksmast Saksamaa ametiasutustele ülejäänud osa summast suuruses 2 268 988, 33 eurot. Toetuse kärpimise põhjuseks on programmi teatud meetmete alarahastamine ja teatud meetmete ülerahastamine indikatiivse eelarve kui terviku seisukohalt. Finantstasakaalu saavutamist arvestati programmi kui terviku ulatuses, mitte aga igas ERF toetuste programmi prioriteedis eraldi.
   Hagi põhjenduseks väidab hageja, et vastavalt määruse (EMÜ) nr 4253/88 (1) artiklile 24 on ühenduse toetuse vähendamine võimalik ainult juhul, kui muudetakse märkimisväärselt tegevuse või meetme laadi või rakendamistingimusi. Hageja arvamuse kohaselt ei saa eespool mainitud ümberpaigutusi käsitleda märkimisväärse muudatusena.
   Juhul, kui siiski käsitleda eespool nimetatud ümberpaigutusi märkimisväärsete muudatustena, siis oli hageja väite kohaselt selleks olemas komisjoni eelnev kinnitus, mille viimane väljastas dokumendiga “Juhised struktuurifondide tegevusmeetmete (1994 – 1999) rahastamise lõpetamise kohta” (SEK (1999) 1316).
   Hageja tugineb ka komisjoni kaalutlusveale leides, et komisjon ei kasutanud oma pädevuses olevat kaalutlusõigust, ning vaidlustatud otsuse puudulikule põhjendamisele.
   
      (1)  Nõukogu 19. detsembri 1988. aasta määrus (EMÜ) nr 4253/88, millega rakendatakse määrust (EMÜ) nr 2052/88 erinevate struktuurifondide tegevuste omavahelise koordineerimise ning nende koordineerimise kohta Euroopa Investeerimispanga tegevustega ja teiste olemasolevate rahaliste vahenditega.